പണിമുടക്ക് രണ്ടാം ദിനവും പൂര്ണം ശേഷിക്കുന്നവരെ വെച്ച് സര്വീസ് നടത്താനുള്ള ശ്രമം വിജയിച്ചില്ലഡയസ്നോണും ഫലം കണ്ടില്ല തിരുവനന്തപുരം: ശമ്ബള പരിഷ്കരണം ആവശ്യപ്പെട്ട് രണ്ടാം ദിനവും കെഎസ്ആര്ടിസി ജീവനക്കാര് പ്രഖ്യാപിച്ച സമരം സംസ്ഥാനത്ത് പൂര്ണം. സര്ക്കാര് ഡയസ്നോണ് ഏര്പ്പെടുത്തുമെന്ന് പ്രഖ്യാപിച്ച സാഹചര്യത്തിലും പണിമുടക്കില് നിന്നും ജീവനക്കാര് പിന്മാറിയിരുന്നില്ല. രണ്ടാം ദിനം മണിക്കൂറുകള് പിന്നിടുമ്ബോള് സംസ്ഥാനത്ത് അഞ്ച് ശതമാനത്തില് താഴെ സര്വീസുകള് മാത്രമാണ് നടന്നത്. സമരത്തില് പങ്കെടുക്കാത്തവരെ ഉപയോഗിച്ച് ഇന്ന് പരമാവധി സര്വീസുകള് നടത്താനുള്ള കെഎസ്ആര്ടിസിയുടെ നീക്കവും വലിയ വിജയം കണ്ടില്ല. സംസ്ഥാനത്തുടനീളം നാമമാത്രമായ സര്വീസുകള് മാത്രമാണ് ശേഷിക്കുന്ന ജീവനക്കാരെ വെച്ച് ആരംഭിക്കാനായത്. സമരം പൂര്ണമായതോടെ സംസ്ഥാനത്ത് ഇന്നും യാത്രക്കാര് വലഞ്ഞു. ഭൂരിഭാഗം ജീവനക്കാരും പണിമുടക്കിനെ പിന്തുണച്ചുവെന്നാണ് വിലയിരുത്തല്. 93 ശതമാനം സര്വീസുകളും മുടങ്ങിയതായാണ് റിപ്പോര്ട്ട്. ദ്വിദിന പണിമുടക്ക് ഒരു താക്കീത് മാത്രമാണെന്നും ശമ്ബള പരിഷ്കരണം നടപ്പാക്കിയില്ലെങ്കില് അനിശ്ചിതകാല സമരത്തിലേക്ക് പോകുമെന്നും യൂണിയനുകള് മുന്നറിയിപ്പ് നല്കിയിട്ടുണ്ട്. വെള്ളിയാഴ്ച ആരംഭിച്ച പണിമുടക്ക് ഭരണപക്ഷ യൂണിയനുകള് അവസാനിപ്പിച്ചിരുന്നുവെങ്കിലും പ്രതിപക്ഷ യൂണിയനുകള് ഇന്നും പണിമുടക്കിയിരുന്നു. ഔദ്യോഗികമായി പണിമുടക്ക് ഇന്ന് പ്രഖ്യാപിച്ചിരുന്നത് ടിഡിഎഫാണ്. എഐടിയുസി യൂണിയനും സമരത്തെ പിന്തുണച്ചു. ഡയസ്നോണ് തള്ളി ഭൂരിഭാഗം പേരും സമരത്തില് പങ്കാളികളായതോടെ വ്യാപകമായാണ് സര്വീസുകള് മുടങ്ങിയത്. ശരാശരി 3600 സര്വീസുകള് നടത്തുന്ന കെഎസ്ആര്ടിസി ഇന്ന് നടത്തിയത് 268 സര്വീസുകള് മാത്രമാണ്. കോഴിക്കോട് സമരം ശക്തമാണ്. ഇതുവെര ഡിപ്പോയില് നിന്നും രണ്ട് സര്വീസുകള് മാത്രമാണ് ആരംഭിച്ചത്. കാസര്കോട് ഡിപ്പോയില് നിന്ന് 23ഉം കാഞ്ഞങ്ങാട് നിന്ന് മൂന്നും സര്വീസുകള് ആരംഭിച്ചു. 150ഓളം സര്വീസുകള് നടക്കേണ്ട ഇടുക്കിയില് ഒന്നുപോലും ആരംഭിച്ചിട്ടില്ല. എറണാകുളം ഡിപ്പോയില് നിന്നും സര്വീസ് നടന്നില്ല. കോണ്ഗ്രസ് അനുകൂല യൂണിയനായ ടിഡിഎഫിനോടൊപ്പം പല സിഐടിയു തൊഴിലാളികളും സമരത്തില് സഹകരിക്കുന്നുണ്ടെന്നാണ് ടിഡിഎഫ് നേതാക്കള് നല്കുന്ന വിവരം. അതേസമയം രണ്ട് ദിവസത്തെ പണിമുടക്ക് ഒമ്ബത് കോടിയോളം രൂപ വരുമാന നഷ്ടമുണ്ടാക്കിയെന്നാണ് കണക്ക്.